laion/Wikipedia-Exotic huggingface dataset:
Kroomkollane

See artikkel räägib värvipigmendist. Värvitooni kohta vaata artiklit Kroomkollane (värvus). Kroomkollane on särava erkkollase kuni tumekollase värvusega värvipigment, koostiselt plii(II)kromaat (PbCrO4) või tahke pliikromaadi ja pliisulfaadi segu (PbCrO4 · PbSO4). Värvainete indeksis on kroomkollase tähised PY 34 (Pigment Yellow 34) ja CI 77600 või CI 77603. Pliikromaat esineb looduslikult mineraali krokoiidina, mida aga pole kunagi pigmendina kasutatud. Tavaliselt saadakse pliikromaati pliinitraadi ja kaaliumkromaadi lahuste segamisel, sademena eraldunud pliikromaat filtreeritakse välja. Pigmendi värvus varieerub sidrunkollasest kuni tumekollase peaaegu oranžini. Värvus sõltub pigmendiosakeste suurusest, hüdratsiooniastmest ja puhta pliikromaadi osakaalust. Pigment on nähtava valguse puhul hea valguskindlusega, kuid võib tumeneda UV-kiirguse mõjul ja väävelvesiniku aurude toimel. Pigmenti on kasutatud kunsti- ja maalrivärvides ning keraamikaglasuurides. Mõni aeg pärast seda kui prantsuse keemik Louis Vauquelin avastas 1797. aastal uue keemilise elemendi kroomi, sünteesiti pliikromaat laboratooriumis ja seda hakati pigmendina laiemalt kasutama 1820. aastate algul. Üks esimesi maale, millel esineb kroomkollane, on Thomas Lawrence'i "Härrasmehe portree" (1810). Kroomkollast kasutasid laialt paljud 19. sajandi kunstnikud, kes tundsid huvi värvi vastu - William Turner, Edouard Manet, Paul Cézanne, Claude Monet ja Camille Pissarro. Cézanne, Pissarro ja Monet kasutasid "värviliste neutraaltoonide" segamiseks primaarvärvustes pigmente ultramariini, kinaveri ja kroomkollast. Pigmendi tõrjus sajandi keskel kõrvale uuem ja keemiliselt stabiilsem hea katvusega kaadmiumkollane. Segatuna Preisi sinisega annab kroomkollane pigmendisegu, mida tuntakse kroomrohelise nimetuse all. https://www.eki.ee/dict/ekss/index.cgi?Q=kroomkollane&F=M https://colourlex.com/project/chrome-yellow/ "Chrome yellow. - Pigments through the Ages". Originaali arhiivikoopia seisuga 28. aprill 2022. Vaadatud 11. juulil 2022. https://www.naturalpigments.eu/artist-materials/chrome-yellow-paint/?___store=naturalpigmentseu Chrome yellow. - ColourLex Chrome yellow. - Pigments through the Ages Chrome yellow. - CAMEO G. O'Hanlon. Chrome Yellow: A Primary Color with a Brief History. - Natural Pigments
Tobias Figueiredo

Tobias Pereira Figueiredo (sündinud 2. veebruaril 1994 Sátãos) on Portugali jalgpallur, kes mängib keskkaitsjana Brasiilia kõrgliigaklubis Fortaleza. 2006. aastal liitus ta Lissaboni Sportingu noorteakadeemiaga. Hooajal 2012/13 debüteeris ta klubi reservmeeskonnas Portugali esiliigas. Hooaja 2013/14 teises pooles mängis ta laenul Hispaania tugevuselt kolmanda liiga klubis Reus. Sportingu põhimeeskonnas debüteeris Figueiredo Portugali kõrgliigas 18. jaanuaril 2015 mängus Rio Ave vastu. Esimese värava Portugali kõrgliigas lõi ta sama aasta 1. veebruaril mängus Arouca vastu. Kuigi ta pikendas 2015. aasta aprillis Sportinguga lepingut, sai ta alates hooajast 2015/16 klubi põhimeeskonnas mänguaega harva. Hooajal 2016/17 oli ta laenule Portugali kõrgliigaklubis Nacional. 2018. aasta jaanuaris läks ta Sportingust laenule Inglismaa esiliigaklubisse Nottingham Forest. 2018. aasta juulis läks ta Nottingham Foresti püsivalt üle. 2022. aasta juunis sõlmis ta kaheaastase lepingu Hull Cityga. Pärast 2023. aasta jaanuari ta Hull Citys enam koosseisu ei pääsenud, sest uus peatreener Liam Rosenior hakkas tema asemel keskkaitses eelistama Alfie Jonesi ja Sean McLoughlini. 2023. aasta juulis sõlmis ta kolmeaastase lepingu Brasiilia kõrgliigas tegi ta debüüdi 5. augustil 2023 mängus Goiási vastu ning lõi selles mängus omavärava (see jäigi mängu ainsaks väravaks). Aastatel 2009–2016 mängis Figueiredo Portugali noortekoondistes, kogudes neis kokku 66 mängu. 2015. aastal võitis ta Portugali kuni 21-aastaste koondisega Euroopa omavanuste meistrivõistlustel hõbemedali. 2016. aasta suveolümpiamängude jalgpalliturniiril osales ta Portugali olümpiavõistkonna koosseisus. Olümpiaturniiri teises alagrupimängus lõi ta värava Hondurase vastu. Tema vanem vend Cristiano on jalgpalliväravavaht. Sporting CP Taça de Portugal: 2014–15 Taça da Liga: 2017–18 Supertaça Cândido de Oliveira: 2015 "Figueiredo to join permanently". Nottingham Forest F.C. 20. aprill 2018. Vaadatud 20. aprillil 2018. "Figueiredo signs for Hull City". Hull City A.F.C. 28. juuni 2022. Vaadatud 28. juunil 2022. Cooper, Barry (23. märts 2023). "Liam Rosenior makes revealing admission over Hull City defensive duo". Hull Daily Mail. Vaadatud 30. aprillil 2023. "Fortaleza anuncia o zagueiro português Tobias Figueiredo" (portugali). Fortaleza Esporte Clube. 11. juuli 2023. Vaadatud 11. juulil 2023. "Atuações do Fortaleza: Tobias marca contra, e Marinho não brilha em derrota para Goiás". ge.globo.com. 5.8.2023. Vaadatud 8.8.2023 "Goiás vence Fortaleza, com gol contra, e se afasta da Zona de Rebaixamento". www.terra.com.br. 5.8.2023. Vaadatud 8.8.2023
Vsevolod Jemelin

Vsevolod Jemelin (sündinud 16. märtsil 1959 Moskvas) on vene luuletaja. Jan Šenkman (10. juuli 2022). "Русские поэты о войне — без страха и буквы Z | Стихи, написанные после 24 февраля: Дельфинов, Емелин, Родионов, Лесин, Плотов, Беркович, Жук". novayagazeta.eu (vene). Novaja Gazeta. Vaadatud 11. juulil 2022. Песни аутсайдера. – Peterburi: Красный Матрос, 2002. – ISBN 5-7187-0427-9. Стихотворения. – Moskva: Ультра. Культура, 2003. – 249 lk – ISBN 5-98042-030-4. Жалобная книга: стихотворения. – Jekaterinburg: Ультра. Культура, 2005. – 249 lk – ISBN 5-9681-0061-3. Роптания. – Moskva: Ракета, 2005. Спам. – Moskva: Ракета, 2007. – 140 lk – ISBN 5-903064-13-2. Челобитные. – Moskva: ОГИ, 2009. – 182 lk – ISBN 978-5-94282-544-7. Götterdämmerung: стихи и баллады. – Moskva: ООО «Ад Маргинем Пресс», 2010. – 608 lk – ISBN 978-5-91103-068-1. История с географией. – Moskva: АСТ; Астрель; Полиграфиздат, 2011. – 191 lk – ISBN 978-5-17-074107-6, 978-5-271-35489-2, 978-5-4215-2418-2. Пейзаж после битвы. – Moskva: Эксмо, 2011. – 256 с., 2 000 экз. – (Поэзия XXI.) – ISBN 978-5-699-52626-0. Песни Сольвейг: стихотворения, написанные для «Соли». – Perm: ИД Соль, 2011. – 115 lk – Trükiarv: 500 – ISBN 978-5-905265-03-7. Болотные песни. – Moskva: Фаланстер, 2012. – 96 lk – Trükiarv: 700 – ISBN 978-5-87987-071-8 Политшансон: стихи. – Moskva: Фаланстер, Ил-music, 2014. – 160 lk – ISBN 978-99970-0112-2 Смерти героев. – Moskva: РИПОЛ классик, 2015. – 120 lk – (Новая классика / Novum classik / Poetry) – Trükiarv: 100 – ISBN 978-5-386-08953-5. Фейк ньюз. – Moskva: ОГИ, 2020. – 152 lk – ISBN: 978-5-94282-889-9. GREATEST HITS. – Peterburi: Городец. 2021. – 288 lk – ISBN 978-5-907483-21-7.  Vsevolod Jemelin – pildid, videod ja helifailid Wikimedia Commonsis
Marghita

Marghita (ungari keeles Margitta, saksa keeles Margarethen) on linn Rumeenias Bihori maakonnas. Linn asub ajaloolises Krisaania piirkonnas, maakonnakeskusest Oradeast ligikaudu 46 km kirdes. Linna haldusalasse kuulub kaks küla: Cheț (Magyarkéc) ja Ghenetea (Genyéte). Marghitat on esmamainitud 1216. aastal, linnaõigused sai 1967. aastal. 2011. aasta rahvaloenduse andmetel oli Marghita elanikest rumeenlasi 49,39%, ungarlasi 40,25%, mustlasi 5,57% ja teistest rahvustest inimesi 0,57%. Rahvus oli teadmata 4,2%-l elanikest. Marghita, oras turistic in Romania Sejuri
Motycz

Motycz on küla Poolas Lublini vojevoodkonnas Lublini maakonnas Konopnica vallas. Motycz asub Lublini kesklinnast 13 km läänes ja vallakeskusest Kozubszczyznast ligi 4 km lääneloodes. Motyczit on esmamainitud 1317. aastal. Motyczi puust kirik põles 11. juulil 1994 süütamise tagajärjel maha. Hävinud pühakoja asemele ehitati uus kirik, mis pühitseti sisse 4. augustil 1996. Historia Motycz Agnieszka Kasperska:Zbrodnie sprzed lat: Wychowanek katolickiej szkoły podpalił kościół w Motyczu Kurier Lubelski, 7. aprill 2014 Pożegnanie naszego Księdza… Gmina Konopnica, 13. detsember 2014
Rūstuži

Rūstuži on küla (mazciems) Lätis Limbaži piirkonnas Viļķene vallas. Küla asub valla kaguosas ja jääb valla keskusest Viļķenest 5 km kaugusele. Külas asub Rūstuži bussipeatus. Asulat on esmamainitud 1681. aastal; toona kuulus see Viļķene mõisale. XIX sajandi alguses rajati sinna Rūstuži mõisa hoonetekompleks. 1824. aastal rajati külla õigeusu vallakool. Kool tegutses külas aastani 1928. Aastal 1853 sai külast valla keskus, vallamaja asus seal aastani 1870. 1945. aastal sai küla külanõukogu keskuseks, ent aastal 1954 sealne külanõukogu likvideeriti. 1949. aastal moodustati külas Vorošilovi nimeline põllumajanduslik artell, mis aga aastal 1957 Viļķene sovhoosiga ühendati. Küla asub kahe soo – Rūstuži Suursoo ja Rūstuži-Blome soo – vahel. Looduskaitse all on külas kasvav mets-õunapuu, Rūstuži mõisa pärn ümbermõõduga 4 meetrit, Jaunpori saar ümbermõõduga 3,9 meetrit, Lāšase pärnad, Lāšase paju ümbermõõduga 6,1 ja Lāšase kask ümbermõõduga 3 meetrit. 2007. aastal oli külas 85 elanikku. Autotransporta direcija Viļķenes pagasts Viļķenes pagasts Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Uniszowice

Uniszowice on küla Poolas Lublini vojevoodkonnas Lublini maakonnas Konopnica vallas. Uniszowice asub Lublini kesklinnast ligikaudu 8,5 km läänes.
Vitrupe (Viļķene vald)

Vitrupe on küla (vidējciems) Lätis Limbaži piirkonnas Viļķene vallas. Küla asub valla keskosas ja jääb Riiast 90 km kaugusele. Küla asub Vitrupe jõe ääres. Seal asub Vitrupe bussipeatus. Looduskaitse all on külas kasvav Melbārži pärn ümbermõõduga 4,45 meetrit. Külas on raamatukogu. Aastal 2177 oli külas 78 elanikku. Aastal 2022 oli elanikke 63. Läti Ruumiandmete Agentuur Autotransporta direcija Latvijas īpaši aizsargājamām dabas teritorijām dabas datu pārvaldības sistēmā OZOLS https://kulturasdati.lv/lv/bibliotekas/publiska-biblioteka/pasvaldibu Vietvārdu datubāze
Radwanowice

Radwanowice on küla Poolas Väike-Poola vojevoodkonnas Krakówi maakonnas Zabierzówi vallas. Radwanowice asub Krakówi kesklinnast ligikaudu 19 km lääneloodes. Radwanowicet on esmamainitud 1329. aastal. https://bdl.stat.gov.pl/api/v1/data/localities/by-unit/011212006162-0343881?var-id=1639616&format=jsonapi, vaadatud 4.10.2022. Radwanowice Gmina Zabierzów
Boris Kivi

Boris Kivi (31. detsember 1914 Pöide kihelkond, Kärneri – 8. oktoober 2006) oli eesti koolijuht ja õpetaja. Ta lõpetas Tornimäe algkooli ja Läänemaa Õpetajate Seminari ning tegi Tallinna Pedagoogiumi juures läbi kooliõpetajate kursused. 1935. aastal asus ta tööle õpetajana Kärla koolis. Seejärel töötas õpetajana Randvere, Mändjala ja Haamse koolis. Teises maailmasõjas osales ta Eesti laskurkorpuse ohvitserina (nooremleitnant). Aastatel 1951–1963 oli Boris Kivi Leisi Keskkooli direktor ja alates 1963. aastast kuni pensionile jäämiseni Kingissepa Keskkooli direktor. 1966. aastal lõpetas Boris Kivi Tartu Riikliku Ülikooli eesti keele ja kirjanduse alal. 1997 Saare maavalitsuse teeneteplaat 1999 Valgetähe V klassi teenetemärk 2001 Kuressaare linna teenetemärk Ta sündis koolmeistri perekonnas. Tema isa Anton Kivi oli Tornimäe kooli õpetaja ja direktor. Õpetaja ja koolidirektor oli ka vanem vend Aleksander Kivi. Boris Kivi õde Marta Kivi oli samuti Tornimäe kooli direktor. Marta Kivi oli alates 10. detsembrist 2018 kuni 23. augustini 2020 vanim eestlane ja teadaolevalt kõigi aegade vanim saarlane. Kivi, Alver. Kuressaare linna teenetemärk Boris Kivile.[alaline kõdulink] Saarlane.ee, 9. mai 2001. Eesti vanim elanik on Marta Kivi Postimees, 13. detsember 2018 "Maailma vanim saarlane: MARTA KIVI 106 Saarte Hääl, 9. veebruar 2018". Originaali arhiivikoopia seisuga 15. detsember 2018. Vaadatud 11. juulil 2022.
Baden (piirkond)

Baden ([ˈbɑːdən]) on ajalooline territoorium Lõuna-Saksamaal ja Põhja-Šveitsis Reini ülemjooksu mõlemal kaldal. Badeni markkrahvid pärinesid Zähringite kojast. Baden on nime saanud markkrahvide elukoha, Hohenbadeni lossi järgi Baden-Badenis. Badeni Hermann II sai esimest korda Badeni markkrahvi tiitli 1112. aastal. Ühendatud Badeni markkrahvkond eksisteeris sellest ajast kuni 1535. aastani, mil see jagati kaheks: Baden-Durlachi ja Baden-Badeni markkrahvkonnaks. Pärast 1689. aastal Baden-Badenis puhkenud hävitavat tulekahju viidi pealinn Rastatti. Kaks osa taasühendati 1771. aastal markkrahv Karl Friedrichi ajal. Taastatud markkrahvkond pealinnaga Karlsruhes ülendati 1803. aastal kuurvürstkonnaks. 1806. aastal sai Badeni kuurvürstkond territooriumilisa ja ülendati Badeni suurhertsogkonnaks. Badeni suurhertsogiriik oli liikmesriik Saksa Liidus 1866. aastani ja liiduriik Saksa keisririigis 1918. aastani, sellele järgnes Badeni vabariik Weimari vabariigis ja Natsi-Saksamaal. Aastatel 1945-1952 olid Lõuna-Baden ja Württemberg-Baden vastavalt Prantsuse ja Ameerika okupatsiooniterritooriumid. Nad ühendati 1952. aastal koos Württemberg-Hohenzollerniga tänapäevaseks Baden-Württembergi liidumaaks. Baden asub Edela-Saksamaal, enamik suuremaid linnu asub Ülem-Reini tasandikul. Lõunas Bodeni järvega ning lõunas ja läänes Reini jõega piirnev Badeni piirkond ulatub Linzgaust, Lörrachist ja Freiburgist Karlsruheni ja sealt edasi Mannheimini, mis viib Maini ja Tauberi jõgedeni. Sellest läände jääb Prantsusmaa ajalooline Alsace'i piirkond, lõunasse jääb Šveits, Pfalz jääb loodesse, Hessen põhja ja Baieri osad kirdesse. Selle idapiir Württembergi piirkonnaga kulgeb Kraichgaust läbi Schwarzwaldi ja mõnest metsaosast Gaggenau lähedal niinimetatud "Wespentailles" Reinini ulatuvad vahemaad on vaid 18 km. Baden-Württembergi ajalugu Saksa-Rooma riigi territooriumite loend
Tabivere valla vapp

Tabivere valla vapp on Jõgeva maakonnas asunud endise Eesti haldusüksuse Tabivere valla vapp. Vapp kinnitati 8. märtsil 1996. Rohelisel, hõbedase lainelise tüvimikuga kilbil ristatud hanesulg mõõgaga, teravik paremale. Tabivere vald asub Vooremaa aladel, sellest ka valla maastikuline, kultuuriline ja rahvapärimuslik omapära. Aegade jooksul on valla maadel elanud mitmeid keeleteadlasi, keelemehi, kelle tegevus on jätnud märgatava jälje eesti kultuurilukku: Carl Gustav Staden, Otto Wilhelm Masing, Frans von Ackermann, Georg Theol, David Bergmann, Johannes Voldemar Veski, Jaan Tammemägi. Vapi kesksel kohal kirjasulg, mis on ristatud mõõgaga. Põlistatud teedetihedal alal, mis ühendab Põhja- ja Lõuna-Eestit, on olnud soodne piirkond rahvakultuuril ning oluline osa Kalevipoja pärimustel. Mõõk seondub muinasaegse Kalevipoja muistenditega. Kuid Tabiveremailt on pärit ka tuntud sõjaväelased: Johannes Orasmaa, Hans Kurvits, Karl Parts, Georg-Hugo Vestel. Vapi tüve ümarlainetus sümboliseerib 5 järve valla territooriumil: Saadjärv, Soitsjärv, Elistvere järv, Raigastvere järv, Kaiavere järv. Tabivere valla lipp Jõgeva maakond Tabivere valla sümboolika valla kodulehel Tabivere valla sümboolika Riigikantselei kodulehel
Żulinki

Żulinki on küla Poolas Lublini vojevoodkonnas Radzyń Podlaski maakonnas Komarówka Podlaska vallas. Żulinki asub Radzyń Podlaskist ligikaudu 23 km idakirdes. Wieś Żulinki w liczbach Polska w liczbach
Alex Pritchard

Alex David Pritchard (sündinud 3. mail 1993 Orsettis) on Inglismaa jalgpallur, kes mängib ründava poolkaitsjana Türgi kõrgliigaklubis Sivasspor. Ta alustas klubikarjääri Tottenham Hotspuris. Profidebüüdi tegi ta hooajal 2012/13 Inglismaa esiliigaklubis Peterborough United, kus ta mängis laenul. Tottenham Hotspuri meeskonnas debüteeris ta Inglismaa kõrgliigas hooaja viimases mängus 11. mail 2014 Aston Villa vastu. Pärast seda mängis ta Tottenham Hotspuris veel vaid korra. Ülejäänud ajal oli ta peamiselt laenul teistes klubides: hooajal 2013/14 Inglismaa tugevuselt kolmanda liiga klubis Swindon Town, hooajal 2014/15 Inglismaa esiliigaklubis Brentford ja hooajal 2015/16 Inglismaa kõrgliigaklubis West Bromwich Albion. Silmapaistva hooaja tegi ta Brentfordis, kui lõi hooaja jooksul liigas 11 väravat ning valiti lõpuks esiliiga hooaja sümboolsesse koosseisu ja mängijate poolt Brentfordi hooaja parimaks mängijaks. 2016. aasta augustis sõlmis ta nelja-aastase lepingu Inglismaa esiliigaklubiga Norwich City. 2018. aasta jaanuaris siirdus ta Inglismaa kõrgliigaklubisse Huddersfield Town. 11. veebruaril 2018 lõi Pritchard mängus Bournemouthi vastu oma esimese värava Inglismaa kõrgliigas. 2021. aasta juulis liitus ta Sunderlandiga. 2022. aastal tõusis ta Sunderlandiga League One'ist Inglismaa esiliigasse. 2024. aasta juulis siirdus ta Sivasspori. Aastatel 2013–2015 mängis Pritchard Inglismaa noortekoondistes. 2013. aastal osales ta Inglismaa kuni 20-aastaste koondisega juunioride maailmameistrivõistlustel. "Alex Pritchard joins City". Norwich City F.C. 4. august 2016. Originaali arhiivikoopia seisuga 4. august 2016. Vaadatud 4. augustil 2016. "TRANSFER: ALEX PRITCHARD JOINS HUDDERSFIELD TOWN". Huddersfield Town Football Club. 12. jaanuar 2018. "Alex Pritchard: Huddersfield Town sign Norwich City midfielder for undisclosed fee". BBC Sport. 12. jaanuar 2018. "Alex Pritchard: Sunderland sign ex-Huddersfield Town midfielder on two-year deal". BBC. 9. juuli 2021. Vaadatud 24. novembril 2021. "Alex Pritchard makes Sivasspor switch". Birmingham City F.C. 1. juuli 2024. Vaadatud 1. juulil 2024.
Baniocha

Baniocha on küla Poolas Masoovia vojevoodkonnas Piaseczno maakonnas Góra Kalwaria vallas. Baniocha asub Piasecznost 10 km kagus ja Varssavi kesklinnast ligikaudu 25 km lõunakagus. Baniocha on asutatud 16. sajandi teisel poolel. https://bdl.stat.gov.pl/api/v1/data/localities/by-unit/071413018015-0001519?var-id=1639616&format=jsonapi, vaadatud 5.10.2022.
Patrick Roberts

Patrick John Joseph Roberts (sündinud 5. veebruaril 1997 Kingston upon Thamesis) on Inglismaa jalgpallur, kes mängib äärepoolikuna Inglismaa esiliigaklubis Sunderland. 2010. aastal liitus ta Fulhami noortesüsteemiga. Esimese profilepingu sõlmis ta klubiga 2014. aasta veebruaris. Fulhami meeskonnas debüteeris ta Inglismaa kõrgliigas 22. märtsil 2014 mängus Manchester City vastu. Hooajal 2014/15 sai ta Fulhami meeskonnas Inglismaa esiliigas kirja 17 mängu. 2015. aasta juulis sõlmis ta pikaajalise lepingu Manchester Cityga. Ametliku debüüdi tegi ta Manchester City meeskonnas 22. septembril 2015 Inglismaa liigakarika mängus Sunderlandi vastu. Liigadebüüdi tegi ta neli päeva hiljem mängus Tottenham Hotspuri vastu. Aastatel 2016–2022 oli Roberts Manchester Cityst laenul teistes klubides: aastatel 2016–2018 Šotimaa kõrgaliigaklubis Celtic, hooajal 2018–2019 Hispaania kõrgliigaklubis Girona, hooajal 2019–2020 Inglismaa kõrgliigaklubis Norwich City, aastatel 2020–2021 Inglismaa esiliigaklubis Middlesbrough, hooaja 2020/21 teises pooles Inglismaa esiliigaklubis Derby County ning hooaja 2021–2022 esimeses pooles Prantsusmaa klubis Troyes. 2022. aasta jaanuaris liitus ta Sunderlandiga, kellega sõlmis algselt kuue kuu pikkuse lepingu. Hooaja lõpus kindlus ta klubiga pääsu League One'ist Inglismaa esiliigasse, misjärel sõlmis ta klubiga uue kaheaastase lepingu. Aastatel 2012–2017 mängis Roberts Inglismaa noortekoondistes. 2014. aastal tuli ta Inglismaa kuni 17-aastaste koondisega Euroopa omavanuste meistriks. Celtic Scottish Premiership: 2015–16, 2016–17, 2017–18 Scottish Cup: 2016–17, 2017–18 Scottish League Cup: 2016–17, 2017–18 Inglismaa U-17 Euroopa kuni 17-aastaste meister: 2014 "Patrick Roberts: Manchester City sign Fulham teenager". Sky Sports. 19. juuli 2015. Vaadatud 19. juulil 2015. "Manchester City sign Fulham's Patrick Roberts to swell homegrown contingent". The Guardian. 19. juuli 2015. Vaadatud 22. augustil 2015. "Patrick Roberts signs for Sunderland". safc.com. 21. jaanuar 2022. Vaadatud 21. jaanuaril 2022. "Patrick Roberts is here to stay". safc.com. 25. juuni 2022. Vaadatud 25. juunil 2022.  Patrick Roberts – pildid, videod ja helifailid Wikimedia Commonsis
Torma valla vapp

Torma valla vapp on Jõgeva maakonnas asunud endise Eesti haldusüksuse Torma valla vapp. Vapp kinnitati 29. jaanuaril 1998. Rohelisel kilbil hõbedane rist, millest üleval kaks hõbedast ristikulehte 1+1, sinisel kilbi alumisel osal ristist väljuvad hõbedased juured. Rist juurtega sümboliseerib Torma sajanditepikkust haridusteed ja jäädvustab maarahva järjepidevust läbi sündmusterohke ajaloo paganausust kristluseni. Sama sümbol näitab Torma valda kui kunagist majanduslikult jõukat ja edasijõudnud piirkonda, kus ristusid tähtsad maanteed. Ristikulehed sümboliseerivad Tormat kui põlist põllumajanduspiirkonda, kus läbi aegade on säilinud taime- ja loomakasvatus. Torma valla lipp Jõgeva maakond Torma valla sümboolika valla kodulehel Torma valla sümboolika Riigikantselei kodulehel
Webbi esimene süvavaade

Webbi esimene süvavaade on töökorda seatud James Webbi kosmoseteleskoobi pildistatud esimene foto, mis kujutab galaktikaparve SMACS 0723 nii, nagu see oli 4,6 miljardit aastat tagasi. Foto pildistas Webbi teadusseade NIRCam. Mitmed fotol kujutatud objektid on märkimisväärse punanihkega, sest neilt lähtuv valgus on väga vana. Webbi esimene süvavaade on kõrgeima resolutsiooniga foto, mis on tehtud infrapunas ning sellel on kujutatud mitmed kõige tuhmimad objektid, mida infrapunas on vaadeldud. Foto avalikustati 11. juulil 2022 Washingtonis Valges Majas. "NASA's Webb Delivers Deepest Infrared Image of Universe Yet". NASA. Vaadatud 12. juuli 2022. "Biden and NASA Share First Webb Space Telescope Image". The New York Times. Originaali arhiivikoopia seisuga 12. juuli 2022. Vaadatud 12. juuli 2022.{{netiviide}}: CS1 hooldus: robot: algse URL-i olek teadmata (link) "Joonistasime välja | Mida näeb NASA kosmosepildil? Kus on galaktikad, kus tähed" Eesti Päevaleht, 12. juuli 2022
Kanamat Botašev

Kanamat Botašev (20. mai 1959 – 22. mai 2022) oli Venemaa sõjaväelane, kindralmajor (erus). Rünnakult naasnud Botašev tulistati alla koos tema juhitud Suhhoi Su-25-ga Popasna lähistel Luhanski oblastis Ukrainas. Ольга Ившина (24. mai 2022). ""Стингер" на выходе из атаки, взрыв в воздухе и… Всё". Российские паблики обсуждают гибель летчика-генерала". bbc.com (vene). BBC venekeelne teenistus. Vaadatud 12. juulil 2022. В воскресенье 22 мая генштаб вооруженных сил Украины заявил, что в небе над Луганской областью был сбит российский штурмовик Су-25. Пилот не успел катапультироваться, говорилось в сообщении.
Kotkas (ajakiri)

Kotkas oli Kaitseliidu noorteorganisatsiooni Noored Kotkad ajakiri 1936 - 1940. Ajakiri oli mõeldud peamiselt info jagamiseks organisatsiooni noortejuhtidele, aga ka kaitseliitlastele ja teistele noorsootöö huvilistele. Ajakirja andis välja Noorte Kotkaste peastaap. Ajakiri ilmus kuukirjana, kuid mõnikord anti välja kahe kuu ühendatud number. 1938-1939 ilmus ka ajakirja salgapealikele mõeldud lisa Noor Kotkas.
Besko

Besko (ukraina keeles Босько) on küla Poolas Podkarpacie vojevoodkonnas Sanoki maakonnas, Besko valla halduskeskus. Besko asub Sanokist 18 km läänes ja Rzeszówist ligikaudu 50 km lõunas. Beskot on ürikutes esmamainitud 1419. aastal. Raudteeühenduse sai Besko 1884. aastal. Teise maailmasõja järel asustati küla ukraina rahvusest elanikud ümber Ukraina NSV-sse. Besko Visit Krosno
Daniel Johnson

Daniel Anthony Johnson (sündinud 8. oktoobril 1992 Kingstonis) on Jamaica jalgpallur, kes mängib ründava poolkaitsjanana Inglismaa esiliigaklubis Preston North End ja Jamaica jalgpallikoondises. Ta kuulus noorena Inglismaa klubi Crystal Palace'i noortesüsteemi. Seejärel liitus ta Aston Villaga, kuid Aston Villa põhimeeskonnas ei mänginud ta kordagi. Hooajal 2012/13 oli ta Aston Villast lühikest aega laenul Inglismaa tugevuselt kolmanda liiga klubis Yeovil Town ning hooajal 2014/15 samasse liigasse kuuluvates Chesterfieldis ja Oldham Athleticus. 2015. aasta jaanuaris liitus Johnson Preston North Endiga. Esimesel hooajal mängis ta klubiga League One'is, kus lõi 20 väravaga kaheksa väravat. Alates hooajast 2015/16 on ta Preston North Endiga mänginud Inglismaa esiliigas. Tema kõige resultatiivsem hooaeg on olnud 2019–20, mil ta lõi Inglismaa esiliigas 12 väravat. Samal hooajal valiti Johnson ka Preston North Endi hooaja parimaks mängijaks. Jamaica jalgpallikoondises debüteeris Johnson 14. novembril 2020 sõprusmängus Saudi Araabia vastu. Koondisekarjääri esimese värava lõi ta kolm päeva hiljem, kui kohtuti taas Saudi Araabiaga. Ta kuulus Jamaica koondisse 2021. aasta CONCACAF Gold Cup'il. "Johnson leaves Villa for Preston in permanent deal". AVFC. Originaali arhiivikoopia seisuga 26. jaanuar 2015. Vaadatud 23. jaanuaril 2015. http://transfermarkt.com/daniel-johnson/nationalmannschaft/spieler/169092 (vaadatud 12.7.2022)